pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ส่งหน่วยแพทย์เคลื่อนที่บริการประชาชนพื้นที่ประสบภัยน้ำท่วมที่ จ.นครพนม
วันพุธที่ 29 สิงหาคม 2561
สธ.ส่งหน่วยแพทย์เคลื่อนที่บริการประชาชนพื้นที่ประสบภัยน้ําท่วมที่ จ.นครพนม
กระทรวงสาธารณสุข ให้สํานักงานสาธารณสุขจังหวัดนครพนม และโรงพยาบาลในพื้นที่ ส่งหน่วยแพทย์เคลื่อนที่ออกให้บริการประชาชนในพื้นที่ประสบภัยน้ําท่วม แจกยาชุดน้ําท่วม ดูแลผู้ป่วยโรคเรื้อรัง ผู้พิการ ติดบ้านติดเตียง กําชับห้ามให้ผู้ป่วยขาดยา
รพ.สต.หาดแพง
กระทรวงสาธารณสุข ให้สํานักงานสาธารณสุขจังหวัดนครพนม และโรงพยาบาลในพื้นที่ ส่งหน่วยแพทย์เคลื่อนที่ออกให้บริการประชาชนในพื้นที่ประสบภัยน้ําท่วม แจกยาชุดน้ําท่วม ดูแลผู้ป่วยโรคเรื้อรัง ผู้พิการ ติดบ้านติดเตียง กําชับห้ามให้ผู้ป่วยขาดยา
รพ.สต.หาดแพง
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในช่วงนี้ ประเทศไทยยังคงมีฝนตกชุกหนาแน่นร้อยละ 60-80 ของพื้นที่ หลายพื้นที่มีฝนตกหนัก อาจเกิดน้ําท่วมฉับพลัน น้ําป่าไหลหลากและน้ําล้นตลิ่งได้ ในวันนี้ (29 สิงหาคม 2561) นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้ทุกหน่วยงานติดตามสถานการณ์ และดําเนินการช่วยเหลือประชาชนที่ได้รับผลกระทบ และได้รับรายงานจากสํานักงานสาธารณสุขจังหวัดนครพนมว่า มีโรงพยาบาลส่งเสริมสุขภาพตําบล (รพ.สต.) ในจังหวัดนครพนมได้รับผลกระทบจากน้ําโขงหนุนสูง 3 แห่ง ในจํานวนนี้ ย้ายจุดบริการ 1 แห่ง คือ รพ.สต.นาเข อ.บ้านแพง ตัวอาคารน้ํายังไม่ท่วมถึงระดับพื้น มีอาคารหลังเดิมที่ทําเป็นห้องบริการแพทย์แผนไทยมีน้ําท่วมพื้น 10 เซนติเมตร น้ําท่วมถนนทางเข้าสูง 50-80 เซนติเมตร ประชาชนเข้าไปรับบริการไม่ได้ ได้จัดหน่วยแพทย์เคลื่อนที่ออกให้บริการในชุมชน ส่วนอีก 2 แห่ง เปิดบริการได้ คือรพ.สต.ไชยบุรี อ.ท่าอุเทน น้ําท่วมพื้นอาคารชั้นล่างสูง 10-15 เซนติเมตร ถนนทางเข้าท่วมสูง 30-50 เซนติเมตร ได้ย้ายยูนิตทําฟัน และสิ่งของสําคัญขึ้นที่สูง ถอดระบบไฟป้องกันไฟดูด เปิดให้บริการที่ชั้น2 ของอาคาร และรพ.สต.หาดแพง อ.ศรีสงคราม น้ําท่วมถนนด้านหน้ารพ.สต.สูง 50-60 เซนติเมตร ระยะทาง 150 เมตร และน้ําท่วมบ้านพัก
รพ.สต.หาดแพง
นายแพทย์โอภาสกล่าวต่อว่า ได้ให้สํานักงานสาธารณสุขจังหวัดนครพนมและโรงพยาบาลในพื้นที่ ส่งหน่วยแพทย์เคลื่อนที่ออกให้บริการประชาชนในพื้นที่ประสบภัยน้ําท่วม แจกยาชุดน้ําท่วม ดูแลผู้ป่วยโรคเรื้อรัง ผู้พิการ ติดบ้านติดเตียง ไม่ให้ผู้ป่วยขาดยา กระทรวงสาธารณสุขพร้อมสนับสนุนยาและเวชภัณฑ์ รวมถึงให้ติดตามเฝ้าระวังการเกิดโรคระบาด และแจ้งเตือนประชาชนในการดูแลสุขภาพอย่างต่อเนื่อง
รพ.สต.ไชยบุรี
รพ.สต.นาเข
*************************** 29 สิงหาคม 2561
รัฐบาลไทย-ข่าวทำเนียบรัฐบาล-รัฐบาลเตรียมจัดงานสโมสรสันนิบาตเฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันอังคารที่ 17 ธันวาคม 2562
รัฐบาลเตรียมจัดงานสโมสรสันนิบาตเฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
รัฐบาลเตรียมจัดงานสโมสรสันนิบาตเฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันนี้ เวลา 13.45 น . ณ ศูนย์แถลงข่าว ตึกนารีสโมสร ทําเนียบรัฐบาลศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี แถลงแก่สื่อมวลชนว่าเนื่องในโอกาสที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงได้รับการทูลเกล้าทูลกระหม่อมถวายเครื่องอิสริยาภรณ์รัฐมิตราภรณ์ แห่งสาธารณรัฐประชาชนจีน (Friendship Medal of the People's Republic of China)รัฐบาลได้รับพระราชทานพระบรมราชานุญาตให้จัดงานสโมสรสันนิบาตเฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ในวันอาทิตย์ที่ 29 ธันวาคม 2562 ณ ตึกสันติไมตรี ทําเนียบรัฐบาล
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สาธิต เยี่ยมให้กำลังใจทหารบาดเจ็บที่ รพ.ปัตตานี กำชับดูแลให้ดีที่สุด
วันพุธที่ 17 มิถุนายน 2563
สาธิต เยี่ยมให้กําลังใจทหารบาดเจ็บที่ รพ.ปัตตานี กําชับดูแลให้ดีที่สุด
รัฐมนตรีช่วยว่าการกระทรวงสาธารณสุขเยี่ยมทหารชุดลาดตระเวนที่ได้รับบาดเจ็บ รักษาตัวที่โรงพยาบาลปัตตานี ขณะนี้อาการปลอดภัยแล้ว กําชับทีมแพทย์ดูแลให้ดีที่สุด
รัฐมนตรีช่วยว่าการสาธารณสุขเยี่ยมทหารชุดลาดตระเวนที่ได้รับบาดเจ็บ รักษาตัวที่โรงพยาบาลปัตตานี ขณะนี้อาการปลอดภัยแล้ว กําชับทีมแพทย์ดูแลให้ดีที่สุด
วันนี้ (17 มิถุนายน 2563) ที่ โรงพยาบาลปัตตานี จ.ปัตตานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมให้กําลังใจทหารชุดลาดตระเวนที่ได้รับบาดเจ็บจากการปะทะกับกลุ่มก่อความไม่สงบที่นอนรักษาตัวอยู่ที่หอผู้ป่วยวิกฤติ (ICU) โรงพยาบาลปัตตานี ขณะที่ทําการตรวจเยี่ยมการดําเนินงาน การพัฒนารูปแบบระบบบริการทางการแพทย์วิถีใหม่ (New Normal Medical Service) ในสถานพยาบาลแต่ละระดับในจังหวัดปัตตานี โดยผู้ป่วยรายนี้ถูกยิง ที่โหนกแก้ม เอ็กเรย์คอมพิวเตอร์แล้วไม่พบการบาดเจ็บที่เนื้อสมอง ขณะนี้ผู้บาดเจ็บพ้นภาวะวิกฤติปลอดภัยแล้ว
“ได้ให้กําลังใจผ่านทางผู้บังคับบัญชาของทหารที่บาดเจ็บ และกําชับทีมแพทย์โรงพยาบาลปัตตานีให้การรักษาพยาบาลอย่างเต็มที่ ขณะนี้อยู่ในความดูแลของแพทย์อย่างใกล้ชิด จากการพูดคุยกับแพทย์ประสาทศัลยศาสตร์และแพทย์ศัลยกรรมตกแต่งของโรงพยาบาล ทราบว่าโรงพยาบาลมีเครื่องไม้เครื่องมือและมีศักยภาพในการให้ดูแลได้เป็นอย่างดี ขณะนี้คนไข้รู้สึกตัวและกําชับให้ดูแลรักษาตามกระบวนการทางการแพทย์อย่างดีที่สุด” ดร.สาธิตกล่าว
ทั้งนี้ โรงพยาบาลปัตตานี เป็นโรงพยาบาลทั่วไปขนาดใหญ่ ที่กระทรวงสาธารณสุขได้พัฒนาให้มีศักยภาพรองรับเหตุการณ์ความไม่สงบในจังหวัดชายแดนภาคใต้ มีแพทย์ผู้เชี่ยวชาญครบทุกสาขา มีความพร้อมด้านอุปกรณ์ เครื่องมือแพทย์ที่ทันสมัย สามารถดูแลผู้ป่วย ผู้บาดเจ็บ ได้อย่างครอบคลุม
************************************ 17 มิถุนายน 2563
รัฐบาลไทย-ข่าวทำเนียบรัฐบาล-สบน. ชี้แจงการดำเนินโครงการพัฒนาระบบรถไฟความเร็วสูงเพื่อเชื่อมโยงภูมิภาค
วันพุธที่ 14 พฤศจิกายน 2561
สบน. ชี้แจงการดําเนินโครงการพัฒนาระบบรถไฟความเร็วสูงเพื่อเชื่อมโยงภูมิภาค
สํานักงานบริหารหนี้สาธารณะชี้แจงประเด็นเกี่ยวกับข้อวิจารณ์การเปิดรับการลงทุนและการกู้เงินจากจีนสําหรับโครงการพัฒนาระบบรถไฟความเร็วสูงเพื่อเชื่อมโยงภูมิภาค
นางจินดารัตน์ วิริยะทวีกุล ผู้อํานวยการสํานักนโยบายและแผน ในฐานะรองโฆษกสํานักงานบริหารหนี้สาธารณะ ชี้แจงประเด็นเกี่ยวกับข้อวิจารณ์การเปิดรับการลงทุนและการกู้เงินจากจีนสําหรับโครงการพัฒนาระบบรถไฟความเร็วสูงเพื่อเชื่อมโยงภูมิภาค
การดําเนินโครงการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพ - หนองคาย (ระยะที่ 1 ช่วงกรุงเทพ-นครราชสีมา) เป็นโครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน หรือเรียกได้ว่า เป็นโครงการความร่วมมือระหว่างรัฐบาลต่อรัฐบาล (Government to Government : G to G) เพื่อพัฒนาโครงสร้างพื้นฐานทางรถไฟและการคมนาคมขนส่งของประเทศ โดยรัฐบาลจีนจะสนับสนุนด้านการศึกษาโครงการ การถ่ายทอดเทคโนโลยี และเป็นผู้รับจ้างในการก่อสร้าง ส่วนรัฐบาลไทยจะเป็นผู้ลงทุนเองทั้งโครงการ และใช้แหล่งที่มาของเงินลงทุนโครงการจากงบประมาณและเงินกู้ภายในประเทศเป็นหลัก การกู้เงินจากรัฐบาลจีนจึงเป็นเพียงทางเลือกหนึ่งของแหล่งเงินเท่านั้น
ในส่วนของการกู้เงินจากรัฐบาลจีน ปัจจุบันยังไม่มีการตกลงและผูกพันสัญญาใดๆ และยังคงอยู่ระหว่างการเจรจาร่างสัญญาเงินกู้และเงื่อนไขเงินกู้ของรัฐบาลจีน ซึ่งในการเจรจาได้มีการระบุไว้ชัดเจนในกรอบความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน และมีการบันทึกผลการประชุมคณะกรรมการร่วมเพื่อความร่วมมือด้านรถไฟระหว่างไทย – จีน ว่ารัฐบาลไทยจะกู้เงินจากรัฐบาลสาธารณรัฐประชาชนจีนหากมีเงื่อนไขเงินกู้ที่ดีกว่าหรือมีต้นทุนที่ถูกกว่าเมื่อเปรียบเทียบกับแหล่งเงินกู้อื่น ซึ่งกระทรวงการคลังจะพิจารณาเงื่อนไขเงินกู้เปรียบเทียบกับต้นทุนการกู้เงินของรัฐบาลที่กู้จากแหล่งเงินในประเทศและต่างประเทศ รวมถึงแหล่งเงินกู้ทางการอื่นๆ ด้วย
คณะโฆษกสํานักงานบริหารหนี้สาธารณะ
โทร. 0 2265 8050 ต่อ 5505
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่ จ.สมุทรสาคร ถวายหน้ากากอนามัย 5,000 ชิ้น สนองพระบัญชาสมเด็จพระสังฆราช ที่ทรงห่วงใยพระภิกษุสามเณรและประชาชนทั่วประเทศ ที่ได้รับผลกระทบจากสถานการณ์โควิด
วันพฤหัสบดีที่ 14 พฤษภาคม 2563
รมต. นร. นายเทวัญ ฯ ลงพื้นที่ จ.สมุทรสาคร ถวายหน้ากากอนามัย 5,000 ชิ้น สนองพระบัญชาสมเด็จพระสังฆราช ที่ทรงห่วงใยพระภิกษุสามเณรและประชาชนทั่วประเทศ ที่ได้รับผลกระทบจากสถานการณ์โควิด
รมต. นร. นายเทวัญ ฯ ลงพื้นที่ จ.สมุทรสาคร ถวายหน้ากากอนามัย 5,000 ชิ้น สนองพระบัญชาสมเด็จพระสังฆราช ที่ทรงห่วงใยพระภิกษุสามเณรและประชาชนทั่วประเทศ ที่ได้รับผลกระทบจากสถานการณ์โควิด
วันนี้ (14 พฤษภาคม 2563) เวลา 14.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฎฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี และนายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี เดินทางไปยัง วัดเจษฎาราม พระอารามหลวง อ.เมืองสมุทรสาคร จ.สมุทรสาคร เพื่อถวายหน้ากากอนามัย เจลและแอลกอฮอล์ล้างมือแด่เจ้าคณะจังหวัดธรรมยุตนิกายและมหานิกาย ตามพระบัญชาของ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่ทรงห่วงใยสุขภาพอนามัยของพระภิกษุสามเณร ตลอดจนประชาชนทั่วไป จากสถานการณ์การแพร่ระบาดของเชื้อไวรัสโควิด-19 และสถานการณ์มลภาวะทางอากาศ โดยเมื่อวันที่ 10 มีนาคม 2563 ทรงประทานพระวโรกาสให้รัฐมนตรีประจําสํานักนายกรัฐมนตรี ผู้กํากับดูแลสํานักงานพระพุทธศาสนาแห่งชาติเข้าเฝ้า ทรงโปรดให้ไวยาวัจกรจัดกัปปิยกัณฑ์เท่าจํานวน 2,000,000 บาท (สองล้านบาทถ้วน) เป็นทุนประเดิมสําหรับสํานักงานพระพุทธศาสนาแห่งชาติ จัดหาหน้ากากอนามัย ประทานแก่พระภิกษุสามเณร และประชาชน ในชุมชนใกล้เคียงวัดทั่วประเทศ
สําหรับหน้ากากอนามัยที่รัฐมนตรีประจําสํานักนายกรัฐมนตรีนํามาถวายในวันนี้ มีจํานวน 5,000 ชิ้น เป็นเงินมูลค่า 50,000 บาทถ้วน (ห้าหมื่นบาทถ้วน) พร้อมเจลและแอลกอฮอล์ล้างมือ จํานวน 560 ขวด โดยถวายแด่พระเทพสาครมุนี เจ้าคณะจังหวัดสมุทรสาคร มหานิกาย และถวายแด่พระรามัญมุนี เจ้าคณะจังหวัดสมุทรสาคร ธรรมยุตนิกาย
รัฐมนตรีประจําสํานักนายกรัฐมนตรี เปิดเผยว่า ที่ผ่านมาได้เดินทางไปถวายหน้ากากอนามัยแล้ว จํานวนกว่า 160,000 ชิ้น ทั่วประเทศ ทั้งนี้ สมเด็จพระสังฆราชทรงมีพระปรารภสนับสนุนให้วัดซึ่งมีอยู่คู่ชุมชนทั่วประเทศเป็นศูนย์กลางแจกจ่ายหน้ากากอนามัยแก่ประชาชนผู้ประสบความเดือดร้อนหรือมีความเสี่ยงต่อสถานการณ์การแพร่ระบาดของเชื้อไวรัสโควิด-19 โดยไม่จํากัดสัญชาติ เชื้อชาติ ศาสนา นอกจากนี้ ยังทรงมีพระดําริให้วัดที่มีศักยภาพสามารถช่วยเหลือชุมชนได้ จัดตั้งศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 หรือ โรงทาน เพื่อแจกจ่ายอาหารและ เครื่องอุปโภคบริโภคแก่ประชาชนที่ได้รับผลกระทบจากสถานการณ์ดังกล่าวอีกด้วย
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอให้ทุกคนมีสติในการรับข้อมูลข่าวสาร อย่าหลงเชื่อทันที ขอให้คิดถึงความถูกต้อง  และประเทศชาติมากขึ้น
วันอังคารที่ 12 กุมภาพันธ์ 2562
นายกรัฐมนตรีขอให้ทุกคนมีสติในการรับข้อมูลข่าวสาร อย่าหลงเชื่อทันที ขอให้คิดถึงความถูกต้อง  และประเทศชาติมากขึ้น
นายกรัฐมนตรีขอให้ทุกคนมีสติในการรับข้อมูลข่าวสาร อย่าหลงเชื่อทันที ขอให้คิดถึงความถูกต้อง  และประเทศชาติมากขึ้น
วันนี้ (12 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการเผยแพร่ข้อมูลข่าวสารในปัจจุบัน ขอให้ทุกฝ่ายอย่าไปหลงเชื่อโดยทันที ควรคิดถึงความถูกต้อง และประเทศชาติให้มากขึ้น ขอให้มีสติในการรับรู้ข้อมูลข่าวสาร ซึ่งการบิดเบือนข้อมูลข่าวสารจะทําให้เสียโอกาส ทําให้ประเทศเสียหาย พร้อมขอความร่วมมือสื่อมวลชนอย่าเผยแพร่ข้อมูลที่ไม่เป็นจริง ขอให้เผยแพร่ข้อมูลที่เป็นจริงในเชิงประจักษ์ ให้ประชาชนมีหลักคิดที่ถูกต้อง มีเหตุผลในการเลือกตั้งมากกว่าที่จะการเลือกตั้งแบบเดิม ๆ ด้วยความใกล้ชิด ด้วยความสัมพันธ์ส่วนตัว เมื่อได้ ส.ส. ดี ได้รัฐบาลที่ดี มีธรรมาภิบาล ก็จะทํางานมีประสิทธิภาพมากขึ้น จะได้แก้ไขปัญหาที่ทุกคนต้องการต่อไป
----------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจราชการ และเป็นประธานการประชุม ครม. สัญจร ณ จังหวัดนราธิวาส
วันศุกร์ที่ 17 มกราคม 2563
นายกรัฐมนตรีเตรียมลงพื้นที่ตรวจราชการ และเป็นประธานการประชุม ครม. สัญจร ณ จังหวัดนราธิวาส
นายกรัฐมนตรีเตรียมลงพื้นที่ตรวจราชการ และเป็นประธานการประชุม ครม. สัญจร ณ จังหวัดนราธิวาส
วันนี้ (14 ม.ค.2563) เวลา 15.00 น. ณ ศูนย์แถลงข่าว ตึกนารีสโมสร ทําเนียบรัฐบาล นางสาวไตรศุลี ไตรสรณกุล รองโฆษกประจําสํานักนายกรัฐมนตรี แถลงสื่อมวลชนเกี่ยวกับพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเดินทางไปตรวจราชการในพื้นที่กลุ่มจังหวัดภาคใต้ชายแดน (นราธิวาส ปัตตานี และยะลา) และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 ระหว่างวันที่ 20 – 21 มกราคม 2563 ณ จังหวัดนราธิวาส
นางสาวไตรศุลีฯ รองโฆษกประจําสํานักนายกรัฐมนตรี เปิดเผยว่า ในช่วงเช้าของวันจันทร์ที่ 20 ม.ค. 2563 นายกรัฐมนตรีจะเดินทางไปสักการะศาลเจ้าแม่โต๊ะโมะ และพบกับตัวแทนสมาคมชาวไทยเชื้อสายจีน 4 สมาคม ได้แก่ สมาคมฮกเกี้ยน สมาคมแต้จิ๋ว สมาคมแคระ และสมาคมไหหลํา จากนั้นจะเดินทางต่อไปยังเทศบาลเมืองสุไหงโก-ลก เพื่อติดตามโครงการก่อสร้างระบบป้องกันน้ําท่วมพื้นที่ชุมชนเทศบาลเมืองสุไหงโก-ลก พร้อมพบประกับประชาชนและเยี่ยมชมนิทรรศการ ด้านสาธารณสุข ผลิตภัรณฑ์ชุมชน OTOP และการค้าออนไลน์ ช่วงบ่ายนายกรัฐมนตรีจะเดินทางต่อไปยังวัดประชุมชลธารา เพื่อเยี่ยมและพบปะประชาชนชาวไทยพุทธและชาวไทยมุสลิม ก่อนจะเดินทางไปสํานักงานคณะกรรมการอิสลามประจําจังหวัดนราธิวาส เพื่อร่วมพูดคุยกับผู้นําทางศาสนาและประชาชนไทยชาวมุสลิม
ทั้งนี้ วันอังคารที่ 21 ม.ค. 2563 ช่วงเช้า นายกรัฐมนตรีจะเป็นประธานการประชุมพัฒนาเศรษฐกิจและสังคมกลุ่มจังหวัดชายแดนภาคใต้ (นราธิวาส ปัตตานี และยะลา) จากนั้นจะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 ณ ห้องประชุมเฉลิมพระเกียรติ ชั้น 1 อาคารเฉลิมพระเกียรติ มหาวิทยาลัยนราธิวาสราชนครินทร์ เมื่อเสร็จการประชุม จะเดินทางกลับ โดยจะถึงกรุงเทพมหานครในช่วงบ่าย
นายกรัฐมนตรีได้กล่าวเป้าหมายสําคัญในการลงพื้นที่ ตรวจราชการในจังหวัดชายแดนภาคใต้ จ.นราธิวาสว่า รัฐบาลต้องการสร้างความเชื่อมั่นในด้านเศรษฐกิจ การค้า การลงทุนของพื้นที่จังหวัดชายแดนใต้ ติดตามความก้าวหน้าในการบริหารจัดการน้ํา การพัฒนาระบบบริการสุขภาพ การส่งเสริมผลิตภัณฑ์ชุมชนและการค้าผ่านระบบออนไลน์ รวมทั้งส่งเสริมการขับเคลื่อนสังคมพหุวัฒนธรรม ภายใต้อัตลักษณ์ที่แตกต่างหลากหลาย ซึ่งเป็นเสน่ห์ของพี่น้องในพื้นที่ชายแดนภาคใต้ โดยรัฐบาลต้องการเห็นภาคใต้เป็นดินแดนแห่งการพัฒนา ที่เต็มไปด้วยความสุขและความเจริญรุ่งเรือง
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศสาธารณรัฐประชาชนจีนเข้าเยี่ยมคารวะนายกรัฐมนตรี
วันจันทร์ที่ 24 กรกฎาคม 2560
รัฐมนตรีว่าการกระทรวงการต่างประเทศสาธารณรัฐประชาชนจีนเข้าเยี่ยมคารวะนายกรัฐมนตรี
รัฐมนตรีว่าการกระทรวงการต่างประเทศสาธารณรัฐประชาชนจีนเข้าเยี่ยมคารวะนายกรัฐมนตรี
วันนี้ (24 ก.ค. 60) เวลา 10.30 น. ณ ทําเนียบรัฐบาล นายหวัง อี้ รัฐมนตรีว่าการกระทรวงการต่างประเทศสาธารณรัฐประชาชนจีนเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวขอบคุณจีนที่ได้มอบหมายให้ผู้แทนรัฐบาลจีนเดินทางไปสถานเอกอัครราชทูตไทย ณ กรุงปักกิ่ง เพื่อถวายความไว้อาลัย และมอบหมายให้ผู้แทนพิเศษของประธานาธิบดีจีน เดินทางมาไทยเพื่อถวายสักการะพระบรมศพฯ
ไทยยินดีที่จีนให้ความสําคัญกับการส่งเสริมความสัมพันธ์ระหว่างกันให้เจริญก้าวหน้าและมีพลวัตอย่างต่อเนื่อง และสนับสนุนการมีบทบาทที่สร้างสรรค์ของไทยในเวทีต่างๆ โดยในช่วงที่ผ่านมา ทั้งสองประเทศมีความร่วมมือที่เกิดผลเป็นรูปธรรมมากมายทั้งในระดับทวิภาคีและภูมิภาค พร้อมย้ําว่าจีนเป็นหุ้นส่วนทางเศรษฐกิจที่สําคัญของไทย ทั้งด้านการค้า การลงทุน และการท่องเที่ยว อีกทั้งจีนยังเข้าใจสถานการณ์ด้านการเมืองของไทย และเชื่อมั่นในประเทศไทย ตลอดจนให้ความสําคัญกับ การดําเนินความสัมพันธ์กับไทยอย่างต่อเนื่อง
ไทยชื่นชมจีนที่ประสบความสําเร็จในการพัฒนาประเทศอย่างต่อเนื่อง โดยที่ผ่านมา นายกรัฐมนตรีได้มีโอกาสพบกับผู้นําและผู้บริหารระดับสูงของจีนหลายท่านทําให้ได้รับทราบข้อมูลที่เป็นประโยชน์มากมาย โดยเฉพาะเรื่องการปฏิรูปประเทศและแนวทางการพัฒนาของจีน ซึ่งสามารถนํามาปรับใช้กับไทย
ในโอกาสนี้ นายกรัฐมนตรีย้ําว่า ไทยมุ่งมั่นส่งเสริมความสัมพันธ์อันดีกับจีน และพร้อมกระชับความร่วมมือหุ้นส่วนเชิงยุทธศาสตร์ที่รอบด้าน รวมทั้งขับเคลื่อนความร่วมมือในด้านต่างๆ ให้มีความคืบหน้าเป็นรูปธรรมเพื่อผลประโยชน์ร่วมกัน
นอกจากนี้ ทั้งสองฝ่ายเห้นพ้องว่า ยุทธศาสตร์หนึ่งแถบหนึ่งเส้นทางของจีน หรือยุทธศาสตร์ Made in China 2025 ของจีนซึ่งเน้นเทคโนโลยีการผลิตขั้นสูง และสินค้านวัตกรรม มีความสอดคล้องกับแนวนโยบายขับเคลื่อนการพัฒนาเศรษฐกิจของไทย เช่น EEC หรือ นโยบาย Thailand 4.0 ซึ่งจะทําให้ EEC กลายเป็นพื้นที่เศรษฐกิจที่สําคัญของภูมิภาค เป็นศูนย์กลางในการคมนาคม การสร้างนวัตกรรม และสนับสนุนการวิจัยเพื่ออนาคต และจะทําให้ไทยเป็นประตูสู่ประเทศเพื่อนบ้าน
รัฐมนตรีว่าการกระทรวงการต่างประเทศจีนยืนยันว่า จีนพร้อมมีส่วนร่วมและสนับสนุนให้ภาคเอกชนจีนเข้ามาลงทุนใน EEC โดยเห็นว่าโครงการนี้จะเป็นประโยชน์ต่อการยกระดับเศรษฐกิจของไทยในอนาคต รวมทั้งพร้อมกระชับความร่วมมืออย่างรอบด้าน โดยเฉพาะด้านนวัตกรรม เช่น e-commerce Internet Finance ซึ่งจีนมีความเชี่ยวชาญและพร้อมแบ่งปันความรู้และประสบการณ์กับไทย
****************************
รัฐบาลไทย-ข่าวทำเนียบรัฐบาล-รองนายกรัฐมนตรี ลงพื้นที่จังหวัดเลยและเพชรบูรณ์ก่อนเข้าร่วมการประชุม ครม.นอกสถานที่
วันเสาร์ที่ 15 กันยายน 2561
รองนายกรัฐมนตรี ลงพื้นที่จังหวัดเลยและเพชรบูรณ์ก่อนเข้าร่วมการประชุม ครม.นอกสถานที่
รองนายกรัฐมนตรีลงพื้นที่จังหวัดเลยและเพชรบูรณ์ก่อนเข้าร่วมการประชุม ครม.นอกสถานที่
ตามที่นายกรัฐมนตรีกําหนดประชุมคณะรัฐมนตรีอย่างเป็นทางการนอกสถานที่ ครั้งที่ 7/2561 ณ จังหวัดเพชรบูรณ์ ในวันที่ 18 กันยายน 2561 นั้น
​​พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้กําหนดลงพื้นที่เพื่อตรวจราชการหน่วยงานในกํากับด้านยุติธรรมและด้านดิจิทัล รวมทั้งเข้าร่วมคณะของนายกรัฐมนตรีตรวจราชการในพื้นที่จังหวัดเลยและเพชรบูรณ์ ระหว่างวันที่ 16 - 18 กันยายน 2561 โดยมีกําหนดการที่สําคัญ คือ
​​วันที่ 16 กันยายน 2561
เวลา 14.00 น. เป็นประธานในพิธีเปิดโครงการการยุติธรรมสู่หมู่บ้าน นําบริการรัฐสู่ประชาชน ครั้งที่ 12 และเยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี พร้อมพบปะพูดคุยรับฟังปัญหาจากประชาชนในพื้นที่ ณ ที่ว่าการภูเรือ อําเภอภูเรือ จังหวัดเลย
​​เวลา 16.20 น. ตรวจเยี่ยมจุดติดตั้งเน็ตประชารัฐ ณ ศูนย์ดํารงธรรม บ้านห้วยลวงไซ ตําบลน้ําหมาน อําเภอเมือง จังหวัดเลย
​​วันที่ 17 กันยายน 2561
เวลา 08.40 น. ร่วมคณะของนายกรัฐมนตรีพบประชาชน ณ หอประชุมทองวิไล มหาวิทยาลัยราชภัฏเลย
​​เวลา 10.45 น. ร่วมคณะนายกรัฐมนตรี เยี่ยมชมการจัดการท่องเที่ยวชุมชนตามแนวทางประชารัฐของอําเภอเชียงคาน ณ ถนนคนเดิน วิถีเชียงคาน ตําบลเชียงคาน อําเภอเชียงคาน จังหวัดเลย
​​เวลา 14.45 น. ร่วมคณะนายกรัฐมนตรี เยี่ยมชมการปลูกไม้มีค่าทางเศรษฐกิจ ณ สวนป่าเกษตรห้วยแสนคํา ตําบลบ้านหวาย อําเภอหล่มสัก จังหวัดเพชรบูรณ์
​​เวลา 16.55 น. ร่วมคณะนายกรัฐมนตรีเยี่ยมชมสินค้าเกษตรปลอดภัย ภายใต้สัญลักษณ์ “กรีนมาร์เก็ตเพชรบูรณ์” และผลิตภัณฑ์ของดีเพชรบูรณ์ และพบผู้แทนเครือข่ายชุมชนเขาค้อ เพื่อสนทนาแนวทางการพัฒนาและส่งเสริมการท่องเที่ยวเขาค้ออย่างยั่งยืน ณ โรงแรมอิมพีเรียล ภูแก้ว ฮิลล์ รีสอร์ท อําเภอเขาค้อ จังหวัดเพชรบูรณ์
​​
วันที่ 18 กันยายน 2561
เวลา 07.45 น. ร่วมคณะนายกรัฐมนตรี ในพิธีเปิดอาคารศูนย์สุขภาพชุมชนเมือง เทศบาลเมืองเพชรบูรณ์ และเยี่ยมชมการดําเนินงานของคลินิกหมอครอบครัว โรงพยาบาลเพชรบูรณ์ สาขาคลองศาลา ตําบลสะเดียง อําเภอเมือง จังหวัดเพชรบูรณ์
​​เวลา 09.00 น. เข้าร่วมการประชุมการพัฒนาเศรษฐกิจและสังคมกลุ่มจังหวัดภาคเหนือตอนล่าง 1
(ตาก พิษณุโลก เพชรบูรณ์ สุโขทัย และอุตรดิตถ์) และกลุ่มจังหวัดภาคตะวันออกเฉียงเหนือตอนบน 1 (บึงกาฬ เลย หนองคาย หนองบัวลําภู และอุดรธานี) ณ ห้องประชุม LC 2 อาคารศูนย์ปฏิบัติการภาษาและคอมพิวเตอร์
มหาวิทยาลัยราชภัฏเพชรบูรณ์
​​เวลา 10.30 น. เข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ 7/2561 ณ ห้องประชุม LC 2 อาคารศูนย์ปฏิบัติการภาษาและคอมพิวเตอร์ มหาวิทยาลัยราชภัฏเพชรบูรณ์
..........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-นายชาติชาย ทิพย์สุนาวี ปลัดกระทรวงคมนาคมส่งมอบดอกไม้จันทน์ ตามโครงการจิตอาสาประดิษฐ์ดอกไม้จันทน์ให้กับสำนักงานเขตป้อมปราบศัตรูพ่าย
วันอังคารที่ 3 ตุลาคม 2560
นายชาติชาย ทิพย์สุนาวี ปลัดกระทรวงคมนาคมส่งมอบดอกไม้จันทน์ ตามโครงการจิตอาสาประดิษฐ์ดอกไม้จันทน์ให้กับสํานักงานเขตป้อมปราบศัตรูพ่าย
นายชาติชาย ทิพย์สุนาวี ปลัดกระทรวงคมนาคม ส่งมอบดอกไม้จันทน์ตามโครงการจิตอาสาประดิษฐ์ดอกไม้จันทน์ให้กับสํานักงานเขตป้อมปราบศัตรูพ่าย จํานวน 16,000 ดอก
ประกอบด้วย ดอกกุหลาบทิพย์ จํานวน 5,200 ช่อ และดอกดารารัตน์ จํานวน 10,800 ดอก โดยมี นางสาวภัคภร สงวนศักดิ์ ผู้อํานวยการเขตป้อมปราบศัตรูพ่ายเป็นผู้รับมอบ ณ ห้องโถงชั้น 1 กระทรวงคมนาคม ทั้งนี้ กระทรวงคมนาคมได้ดําเนินโครงการจิตอาสาประดิษฐ์ดอกไม้จันทน์ โดยข้าราชการ พนักงานราชการ และลูกจ้างของกระทรวงคมนาคมได้ร่วมกันประดิษฐ์ดอกไม้จันทน์ในวันจันทร์ - ศุกร์ (ยกเว้นวันอังคาร) ระหว่างเวลา 16.30 - 18.30 น. โดยเริ่มตั้งแต่วันที่ 8 พฤษภาคม 2560 เป็นต้นมา เพื่อมอบให้กับกรุงเทพมหานครรวบรวมไปใช้ในพระราชพิธีถวายพระเพลิงพระบรมศพพระบาทสมเด็จพระปริมินทรมหาภูมิพลอดุลยเดช โดยก่อนหน้านี้ได้ส่งมอบดอกไม้จันทน์ให้กับสํานักงานเขตป้อมปราบศัตรูพ่ายแล้ว จํานวน 11,000 ช่อ
รัฐบาลไทย-ข่าวทำเนียบรัฐบาล-​รมว.แรงงาน ห่วงใยล่ามไทยใน สนร.ริยาดติดโควิด -19 ร่วมส่งกำลังใจให้อาการดีขึ้นในเร็ววัน
วันศุกร์ที่ 14 สิงหาคม 2563
​รมว.แรงงาน ห่วงใยล่ามไทยใน สนร.ริยาดติดโควิด -19 ร่วมส่งกําลังใจให้อาการดีขึ้นในเร็ววัน
รัฐมนตรีว่าการกระทรวงแรงงาน ห่วงใยล่ามคนไทยในสํานักงานแรงงานในประเทศซาอุดิอาระเบีย (กรุงริยาด) ผู้มีผลงานช่วยเหลือแรงงานไทยต่างแดนมากว่า 20 ปี ร่วมส่งกําลังใจให้มีอาการดีขึ้น หายป่วยจากการติดเชื้อโควิด -19 ในเร็ววั
นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยกรณีอาการป่วยของล่ามประจําสํานักงานแรงงานในประเทศซาอุดิอาระเบีย (กรุงริยาด) เนื่องจากติดเชื้อโควิด -19 โดยเรื่องดังกล่าวได้รับรายงานจากนาวาตรีวิทวัส กู้ประเสริฐ อัครราชทูตที่ปรึกษา (ฝ่ายแรงงาน) สํานักงานแรงงานในประเทศซาอุดีอาระเบีย (กรุงริยาด) ว่า เมื่อวันที่ 16 ก.ค.63 ล่ามของ สนร.ได้ออกไปปฏิบัติหน้าที่ ณ กองเนรเทศ สํานักตรวจคนเข้าเมืองของซาอุดิอาระเบีย สาขากรุงริยาดเพื่อไปประสานงานช่วยเหลือให้คนไทยที่ป่วยเป็นโรคเบาหวาน และพํานักอย่างผิดกฎหมายได้มีโอกาสเดินทางกลับประเทศไทยได้ทันในวันที่ 24 ก.ค.63 ตามคําร้องขอของ สอท.กรุงริยาด จนภารกิจสําเร็จ จากนั้นในวันที่ 21 ก.ค.63 เวลาประมาณ 16.00 น. ตามเวลาท้องถิ่น ล่ามแจ้งว่ามีอาการเจ็บคอ ปวดศรีษะและคล้ายมีไข้ นาวาตรีวิทวัสฯ ทูตแรงงาน สนร.ริยาด จึงได้สั่งให้ไปพบแพทย์ ที่โรงพยาบาล Al Hammadi เพื่อตรวจรักษาและหาเชื้อโควิด -19 ต่อมาในวันที่ 23 ก.ค.63 โรงพยาบาลแจ้งว่า ล่ามติดเชื้อโควิด -19 แต่เวลานั้นยังมีกําลังขับรถได้จึงพาบุตรชายทั้ง 2 คนไปตรวจและทราบภายหลังว่า บุตรชายคนเล็กติดเชื้อเช่นกัน จึงได้กักตัวตามที่กระทรวงสาธารณสุขของกรุงริยาดกําหนด แต่ในวันที่ 25 ก.ค.63 อาการของล่ามไม่ดีขึ้น โดยมีอาการอ่อนเพลียอย่างเฉียบพลัน หายใจไม่สะดวก จึงถูกส่งไปยังโรงพยาบาล King Fahac Medical City โดยผลตรวจพบว่าปอดอักเสบและออกซิเจนต่ํา
นาวาตรีวิทวัส ฯ ทูตแรงงาน สนร.กรุงริยาด ยังรายงานต่อว่า ในระหว่างวันที่ 1-4 ส.ค.63 ล่ามยังมีสติดีแต่พูดได้น้อย เนื่องจากมีอาการเหนื่อยและสามารถส่งข้อความผ่านไลน์มายังทุกคนที่รู้จักและเล่าอาการต่างๆ โดยได้รับออกซิเจนวันละ 4 ชม.ในท่านอนคว่ํา จนในวันที่ 5 ส.ค.63 ล่ามได้ส่งไลน์แจ้งว่าผลการตรวจยังเป็นบวกและระบบการหายใจยังไม่ดี จากนั้นการส่งข้อความขาดหายไป จน สอท.และ สนร.ริยาด ได้เริ่มติดตามสอบถามจากโรงพยาบาล จนพบว่าอาการของล่ามน่าเป็นห่วงมาก เนื่องจากต้องใช้เครื่องช่วยหายใจตลอดเวลา และต้องให้ออกซิเจนในปริมาณเข้มข้น นอกจากนี้ต้องให้ยานอนหลับเพื่อให้คนไข้สามารถพักผ่อนได้ และอยู่ในห้องไอซียู
สําหรับการให้ความช่วยเหลือ เบื้องต้น สนร.ริยาดได้ติดตามอาการป่วยและดูแลครอบครัวของล่ามแล้ว โดยปัจจุบันล่ามรายนี้อายุ 51 ปี เป็นคนไทยมุสลิม ภูมิลําเนาอยู่ที่กรุงเทพฯ ภรรยาอยู่ที่กรุงเทพฯ และบุตรชายสองคนอยู่ที่กรุงริยาดซึ่งล่ามรายนี้ได้ปฏิบัติงานอยู่ในสํานักงานแรงงานฯ มากว่า 20 ปี มีผลงานได้ช่วยแรงงานไทยทั้งใน ซาอุดีอาระเบีย คูเวต บาห์เรน เลบานอน มามากมาย
"การที่ล่ามได้ไปติดเชื้อไวรัสฯ ครั้งนี้เนื่องจากเขาได้ออกไปทํางานเพื่อช่วยให้คนไทยที่เจ็บป่วยได้เดินทางกลับบ้าน และได้ดําเนินการจนสําเร็จลุล่วง จนทําให้ตัวเองต้องเจ็บหนัก จึงอยากให้ทุกคนช่วยกันส่งพลังใจให้เขามีอาการดีขึ้นและหายป่วยจากโควิด -19 ในเร็ววัน" นายสุชาติ กล่าวในท้ายสุด